**ОТЧЕТ**

**за осъществената контролна дейност от РИОСВ-Пазарджик**

**за месец юни 2023 г.**

През **м. юни 2023 г.** експертите и специалистите на РИОСВ-Пазарджик извършиха **133** проверки в **120** обекта, от които **84** са планови и **49** извънредни. В рамките на осъществения контрол са дадени **39** предписания за отстраняване на констатирани несъответствия и предприемане на мерки. За периода са предприети действия по **10** сигнала.

За подобряване координацията между институциите през м. юни експерти на РИОСВ-Пазарджик взеха участие в заседание на комисия по чл. 17 при ОД “Земеделие“, в лесоустройствени съвещания на ДГС Пазарджик и ДГС Батак, в експертна техническа среща на тема: "Сътрудничество при прилагане на законодателството с цел опазване на ловния сокол в България" и в третото регионално събитие за област Пазарджик на тема: „Повишаване на информираността и изграждане на капацитет за участие на заинтересованите страни в процеса на изпълнение на планове за управление на Натура 2000“.

**Административнонаказателна дейност**

През м. юни 2023 г. са съставени 2 (два) АУАН за констатирани административни нарушения на екологичното законодателство. На юридическо лице е съставен Акт за установяване на административно нарушение на основание чл. 166, т. 3 от Закона за опазване на околната среда (ЗООС). На друго юридическо лице е съставен акт за установяване на административно нарушение на основание чл. 124, ал. 1 от Закона за водите (ЗВ).

През м. юни 2023 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. юни 2023 г. са в общ размер 3789.28 лева, от които:

Събрани суми от наложени санкции по чл. 69 от ЗООС – няма събрани за м. юни. Платените глоби/имуществени санкции по НП за нарушения на екологичното законодателство и влезли в сила НП/по транзитната сметка за м. юни 2023 г. са в размер на 3457.64 лв. /от тях една санкция в размер на 80% в законоустановения срок и едно споразумение по чл.58 г от ЗАНН/.

Събрани от НАП по наложени глоби и/или санкции по специалните закони – събраните за м. юни 2023 г. са в размер на 331.64 лева.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол по Закона за ограничаване изменението на климата.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* упражняване на контрол върху спазването на условията, поставени в Решенията по реда на Глава шеста от ЗООС, издадени от директора на РИОСВ-Пазарджик;
* проверка на обстоятелствата по постъпили сигнали, решаване на проблеми и предприемане на действия по спасяване на защитени видове;
* проверка на състоянието на защитени дървета, обявени по реда на глава пета от Закон за биологичното разнообразие;
* спазване на законодателството (ЗБР) при осъществяване на съгласувано ИП;
* контрол върху собственици, придобили екземпляри от видове, попадащи в приложенията на Конвенцията по международна търговия със застрашени видове от дивата флора и фауна (CITES);
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **55;**
* Проверки по Закон за водите - **20;**
* Проверки по Закон за почвите - **7**;
* Комплексни проверки на дружества с КР - **3**;
* Комплексни проверки на дружества без КР - **4**;
* Проверки по прилагане разпоредбите на ЗЧАВ - **7;**
* Проверки по прилагане на гл. 6 на ЗООС **- 11;**
* Контрол по ЗБР и ЗТЗ - **25**;
* Проверки по ЗЗВВХВС- **1;**

**Планови комплексни проверки на обекти без комплексно разрешително:**

* „Асарел Медет“АД, гр. Панагюрище - проверени компоненти и фактори на околната среда: „води“, „химични вещества“, „отпадъци“, „атмосферен въздух“ и „почви“. При извършената проверка на площадката не се констатира нарушение на екологичното законодателство. Дадени са две предписания - по компонент „води“ и фактор „химични вещества“. Предстои последващ контрол.
* „ЕКО-Ф“ ЕООД, с. Карабунар. Проверени компоненти и фактори на околната среда: „води“, „атмосферен въздух“ и „шум“. Няма промяна в технологичната схема на производство. Не са констатирани нарушения или отклонения от технологичния режим на експлоатация на ЛПСОВ. Взета е водна проба, която не показва отклонения от ИЕО, поставени в разрешителното за заустване. Проверката не установи несъответствие с изискванията на ЗВ, ЗЧАВ и ЗЗШОС и подзаконовите нормативни актове.
* ГПСОВ, с. Капитан Димитриево, с оператор „ВКС“ ЕООД, гр. Пещера. Проверени компоненти и фактори на околната среда: „води“ и „отпадъци“. Пречиствателната станция се експлоатира съгласно технологичната схема. При извършения оглед на площадката не се констатира нарушение на екологичното законодателство. Взета е водна проба, която не показва отклонения от ИЕО, поставени в разрешителното за заустване. При организиране и извършване на своята дейност операторът е допуснал пропуски по отношение на изискванията на нормативната уредба, свързана със ЗУО, за което са дадени две предписания. Предстои последващ контрол.
* „Биомет-2000“ ООД, МБИ Елшица, общ. Панагюрище – инсталация за производство на меден циментационен концентрат. Проверка по компонет „води“ и фактор „химични вещества“. Няма промяна в дейностите на обекта, в инсталацията и в използването на водите от отвалите на насипището. Операторът не използва киселини и не подкислява води. На обекта не се употребяват и не са налични киселини. При извършената проверка на площадката не се констатира нарушение на екологичното законодателство. Дадени са предписания за предоставяне на актуален адрес за кореспонденция и за представяне на документи за произхода на използваните материали, идентичността на доставчиците и други данни, свързани с производството. Предстои проверка по документи на дружеството.

**Атмосферен въздух** – през м. юни 2023 г. по ЗЧАВ и подзаконовите нормативни актове са извършени 7 проверки на 7 обекта – 5 планови и 2 извънредни. Няма дадени предписания. Експертите взеха участие в две проверки на оператори с издадено КР и в две комплексни проверки на обекти без КР – обект за добив на медна руда, площадка „Асарел-Медет“, гр. Панагюрище и на мандра в с. Карабунар, общ. Септември, стопанисвана от „Еко-Ф“ ЕАД, гр. София. В рамките на комплексната проверка на „Еко-Ф“ ЕАД са проверени компонентите „въздух“ и „води“ и фактор „шум“. По време на проверката от РЛ Пазарджик към ИАОС са извършени контролни измервания на шум по границата на производствената площадка и в мястото на въздействие. Операторът спазва кратността (веднъж на две години) за извършване на СПИ на емисии, изпускани в атмосферния въздух от неподвижен източник (котел), както и кратността за извършване на проверки за течове от системите, заредени с флуорсъдържащи парникови газове. На основание представени от РЛ Пазарджик протоколи от контролни измервания на шум се констатира, че измерените стойности по границата на производствената площадка и в мястото на въздействие са под определените стойности. Проверката не установи несъответствие с изискванията на ЗВ, ЗЧАВ и ЗЗШОС и подзаконовите нормативни актове.

**По ЗЧАВ и подзаконови нормативни актове:**

**Планови проверки**

По Регламент № (ЕС) №517/2014 г. за флуорсъдържащите парникови газове са извършени проверки на сервиз за хладилна и климатична техника, магазин „Лидл“ и на химическо чистене в гр. Пазарджик. На оборудването, заредено с ФПГ са извършвани проверки за течове в кратността, съобразена със зареденото количество. Няма установени течове от системата. Юридическото лице, извършващо обслужване на стационарно хладилно и климатично оборудване, използва разрешени за употреба ФПГ.

         По Наредба № 7 от 21 октомври 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации, е извършена проверка на химическо чистене в гр. Пазарджик. Операторът е представил за календарната 2022 г. ПУР, който е утвърден от директора на РИОСВ – Пазарджик.

         По Наредба №16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини, е извършена проверка на бензиностанция в с. Мало Конаре, общ. Пазарджик, стопанисвана от „ВАМ Петрол“ ЕООД. Веднъж годишно е извършвана проверка за ефективността на улавяне на бензиновите пари на системите, съответстващи на Етап II на УБП. Резултатите от проверката са отразени в дневник. **Операторът е изпълнил задълженията си съгласно чл. 9б от ЗЧАВ, във връзка с чл. 14б от** Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини.

        Извършена е проверка на община Пазарджик за изпълнение на заложените мерки в плана за действие към общинската програма за управление качеството на атмосферния въздух за периода 2021-2027г., приета от ОбС-Пазарджик с Решение №205 от 12.09.2022г. Община Пазарджик изпълнява заложените мерки в плана за действие към програмата.

**Извънредни проверки**

Във връзка с постъпила документация за съгласуване на броя и разположението на точки за вземане на проби/извадки по глава трета от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници, е извършена проверка на предприятие за производство на алуминиеви детайли в с. Варвара, общ. Септември с оператор „ПФБ Пресо Фондал-България“ ЕООД. На основание чл. 11, ал. 2 от Наредба № 6/1999г., директорът на РИОСВ - Пазарджике утвърдил разположението и точките за вземане на проби/извадки за извършване на регламентираните измервания.

Във връзка с получен сигнал на „зелен телефон“ за неприятна миризма от асфалтова база между селата Хаджиево и Говедаре, общ. Пазарджик, е извършена проверка на асфалтова база в землището на с. Хаджиево, стопанисвана от „София Асфалт“ ООД. В момента на проверката органолептично, извън границите на производствената площадка, както и в най-близо разположените жилищни зони на с. Хаджиево и с. Говедаре не са установени миризми в резултат на дейностите, извършвани на площадката.

**По Закон за защита от шума в околната среда (ЗЗШОС)**

В рамките на комплексната проверка на „Еко-Ф“ ЕАД от РЛ Пазарджик са извършени контролни измервания на шум по границата на производствената площадка и в мястото на въздействие. Получените резултати показват спазване на граничните еквивалентни нива по границата на производствената площадка и в мястото на въздействие. Дейността, извършваща се на производствената площадка, не води до повишаване на шумовото натоварване в района.

Извършен е анализ на резултатите от два доклада за извършени СПИ на промишлен шум в околната среда. Не са установени превишавания на граничните стойности на еквивалентните нива на шум по границите на производствената площадка и в мястото на въздействие.

Извършени са оценки на резултатите от проведени СПИ на емисии на вредни вещества, изпускани в атмосферния въздух от пет изпускащи устройства на производствен обект в гр. Стрелча. Анализът на резултатите показва, че са спазени емисионните норми.

Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. май 2023 г. Анализът им показва, че са спазени емисионните норми, посочени в издаденото КР на оператора.

Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени. Изготвена е справка за първото тримесечие на 2023 г.

По предписание на РИОСВ-Пазарджик операторът „Каучук“ АД изпълни даденото предписание да входира в инспекцията необходимата документация за вписване в регистъра по чл. 30л от ЗЧАВ. Издадено е удостоверение за регистрация за инсталация за производство на каучуково лепило.

Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. юни са изготвени 5 становища и 2 други.

**Води** – през м. юни от експертите в направлението са извършени 20 проверки на 20 обекта, от които 14 планови по Закон за водите и 6 извънредни. Експертите бяха водещи при три комплексни проверки на обекти без КР и взеха участие в 1 проверка на обект без КР и в 2 проверки на обекти с КР. Във връзка с постъпили ИП за провеждане на процедури по ОВОС и ЕО са изготвени 2 становища по компонент „Води“.

За установени нарушения на Закона за водите са съставени два АУАН - на „Равногор“ЕООД, с. Равногор, общ. Брацигово - за превишение на ИЕО от Заустване №1 по показател Биологична потребност от кислород за 5 денонощия (БПК5), Химична потребност от кислород (ХПК), Неразтворени вещества и Активна реакция рН по чл. 124, ал. 1 от Закона за водите и на „Еко антрацит“ЕООД, гр. София - за неизпълнение на дадени предписания по чл. 166, т. 3 от Закона за опазване на околната среда.

Извършените планови проверки /по Заповед РД-1188/2022 г. на МОСВ/ са за провеждане на емисионен контрол. Взети са водни проби от „Равногор“ЕООД, с. Равногор – млекопреработвателно предприятие, „ВиК услуги“ЕООД, гр. Пазарджик – градска пречиствателна станция и канализационна система на гр. Пазарджик.За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени 15 предписания. Две от тях са изпълнени. Предстои последващ контрол на останалите.

Извънредни проверки:

* Извършена е проверка, съвместно с БД ИБР, по дадено предписание за почистване и ревизия на канализационната система, с цел изясняване произхода на отпадъчните води на хотел в гр. Велинград, Предписанието е изпълнено.
* По дадено предписание на „БДЖ“- Локомотивно депо, гр. Септември за ревизия и почистване на септичната яма за БФОВ. Предписанието е изпълнено.
* По дадено предписание за премахване на гумена тръба чрез прекъсване или затапване, с цел прекратяване на заустването в яз. Доспат, м. Орлино. При проверката се констатира, че тръбата е затапена. Предписанието е изпълнено.
* По дадено предписание за почистване на точката на заустване от тревиста и храстовидна растителност на канализационната система на гр. Белово. Предписанието е изпълнено.
* По дадено предписание за почистване на хоризонтален утаител на ТМСИ - с. Свобода, общ. Стрелча. Предписанието е изпълнено.
* По дадено предписание за монтиране на измервателно устройство на изход ЛПСОВ на цех за разфасоване на месо в гр. Пазарджик. Предписанието е изпълнено.

**Почви –** презм. юни са извършени планови проверки на складове за съхраняване на негодни за употреба ПРЗ на територията на РИОСВ-Пазарджик: склад № 121, стопанисван от „Гимел“ АД, склад № 123, стопанисван от„Хмела-Велинград“ АД, склад № 120, стопанисван от община Стрелча и склад, стопанисван от„Елит Корект“ ЕООД. Проверките са във връзка с получено писмо от МОСВ за извършване на инвентаризация. Констатира се, че складовете са в добро техническо състояние, с изключение на склад № 120, стопанисван от община Стрелча - тухлената стена е нарушена и е наличен свободен достъп до ПРЗ в него. Дадено е предписание на кмета на Община Стрелча за възстановяване целостта на склада в предишния му вид. Предстои последващ контрол. Не се констатира разпрашаване или изтичане на ПРЗ извън складовете.

Проверени са три площадки за съхранение на негодни за употреба ПРЗ в ББ-кубове на територията на общините: Пазарджик, Панагюрище и Ракитово. Констатира се, че ББ-кубовете са в добро техническо състояние, с изключение на ББ-куб на площадката на депото за ТБО на община Панагюрище, който е с нарушена конструкция и има изтичне на ПРЗ. Дадено е предписание на кмета на община Панагюрище за възстановяване на конструкцията на ББ-куб в предишния й вид. Предстои последващ контрол. На останалите площадки не се констатира разпиляване или изтичане на ПРЗ извън ББ-кубовете. Всички площадки с ББ-куб са охраняеми.

Експертът от направлението взе участие в комплексна проверка на оператор с комплексно разрешително - ,,Илма Ил“ ЕООД. Не е констатирано неизпълнение на условията от КР, Закона за почвите , Закона за опазване на земеделските земи и ЗУО.

**Биологично разнообразие и НЕМ** – през м. юни експертите и специалистите от направление БРЗТЗ извършиха 25 проверки в 18 обекта, в т. ч. 15 планови, 10 извънредни и 11 обхода. В рамките на осъществения контрол няма съставени АУАН и не са дадени предписания.

През отчетния период от специалистите подвижна паркова охрана са извършени 8 планови проверки и 11 обхода в резервати „Купена“ , „Беглика“ и „Мантарица“. Не са констатирани нарушения.

В резерват „Купена“, с цел опазване режима, е проведена съвместна извънредна проверка с представители на Зонално жандармерийско управление (ЗЖУ)-Пловдив. Няма установени нарушения в границите на резервата. При ревизията на резерват „Купена“ са проверени подотдели 316 „г“, 316 „в“ и 319 „д“ и „л“. Не са установени нарушения.

През м. юни, от експертите в направлението са извършени следните планови и извънредни проверки:

След постъпило уведомление за инвестиционно предложение, е извършена извънредна проверка на поземлен имот с идентификатор 61371.437.446 по КККР на с. Радилово, попадащ в ЗЗ BG0002057 „Бесапарски ридове“. ИП е съгласувано с решение за преценяване вероятната степен на отрицателно въздействие.

При планова проверка в ЗМ „Находище на стояново лютиче – село Равногор“ не са установени нарушения.

При три планови проверки на собственици, придобили екземпляри от видове, попадащи в приложенията на Конвенцията по международна търговия със застрашени видове от дивата флора и фауна (CITES), не са установени нарушения.

При три планови проверки на защитени дървета в гр. Велинград и гр. Белово се констатира, че състоянието им е добро. По повод заснемане на по-точни GPS координати на едно от вековните дървета, е извършена извънредна проверка. Данните са актуализирани и вписани в регистъра.

За отчетния период експертите от направлението предприеха действия по седем сигнала, получени на „зелен“ телефон, от които:

* четири са свързани със защитени видове в безпомощно състояние (бял щъркел, домашна кукумявка, сухоземна костенурка и обикновен мишелов). Предприети са действия, съгласно чл. 39, ал. 2 от ЗБР – екземплярите са транспортирани за лечение и възстановяване в спасителен център.
* сигнал за отглеждане в частен дом на сухоземна костенурка - изпратен е на Районна Прокуратура-Пазарджик.
* два сигнала за „ранен“ възрастен екземпляр от вида бял щъркел и „ранена“ забулена сова. Проверките установиха, че сигналите са неоснователни - няма защитени видове в безпомощно състояние, което не наложи намеса от страна на РИОСВ-Пазарджик.

Превантивна дейност

През м. юни беше осигурено ежедневно наблюдение на пожароопасната обстановка в резерватите „Купена“, „Мантарица“, „Беглика“ и „Дупката“.

Експертите от направлението взеха участие в:

* трето регионално събитие за област Пазарджик на тема: „Повишаване на информираността и изграждане на капацитет за участие на заинтересованите страни в процеса на изпълнение на планове за управление на Натура 2000“.
* експертна техническа среща на тема: "Сътрудничество при прилагане на законодателството с цел опазване на ловния сокол в България".
* първо лесоустройствено съвещание на ДГС Пазарджик и второ лесоустройствено съвещание на ДГС Батак.

Изготвени са: 84 писма по реда на чл. 2, ал. 2 от Наредбата за ОС, 19 вътрешни становища, 5 Решения по ОС, 16 др. писма и справки.

Постигнат ефект от контролната и превантивната дейност: предотвратяване и отстраняване на нарушения в ЗТ и ЗЗ, опазване на застрашени видове от дивата фауна, събиране на информация и проследяване състоянието на обекти под защита и с висока природозащитна стойност, аргументирано определяне на комулативна оценка и/или въздействия в рамките на процедурата по преценка на степента на въздействие на ППП/ИП върху защитените зони от НЕМ „Натура 2000“, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. юни 2023 г. по ЗУО са извършени **55** проверки в **49** обекта, от които **27** са планови и **28** извънредни. Дадени са **18** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол по спазване изискванията на Регламент (EO) №1013/2006, проверки по сигнали, за чистотата на населените места, РПМ, ОПМ, речни легла и прилежащите им територии, проверки по писма на МОСВ.

**Планови проверки:**

Извършени са планови проверки на общините Пещера и Белово във връзка с чл. 19, ал. 3, т. 7 и т. 11 от ЗУО. Не са констатирани нарушения.

Извършени са планови проверки на дружество за третиране на ОЧЦМ в гр. Пазарджик, на дружество за третиране на ОЧЦМ, ИУЕЕО, ИУМПС, НУБА и други опасни и неопасни отпадъци в гр. Пещера, на дружество за третиране на ИУПМС в гр. Пещера, на дървообработващ цех в гр. Ракитово, на ФЕЦ в землището на с. Априлци и с. Сбор и на бетонов център в гр. Велинград. Проверени са условията, поставени в документите по чл. 35 по ЗУО. Не са установени несъответствия с нормативната уредба по ЗУО. На дружеството в гр. Велинград е дадено предписание за представяне в РИОСВ-Пазарджик на договори по чл. 8, ал. 1 ЗУО за приети отпадъци от пепел и стъкло, т.к. договорите не са налични по време на проверката. Даденото предписание е изпълнено.

Извършен е планов контрол на две площадки за третиране на ОЧЦМ, ИУМПС и др. опасни и неопасни отпадъци в с. Говедаре, общ. Пазарджик. Изпълняват се условията, поставени в издадените документи за дейности с отпадъци. Дадени са две предписания за представяне на документи по ЗУО в РИОСВ-Пазарджик.

Извършени са планови проверки на обекти за третиране на неопасни отпадъци в с. Драгиново, общ. Велинград, гр. Велинград, с. Главиница, общ. Пазарджик и в гр. Пазарджик. Изпълняват се условията, поставени в издадените документи за дейности с отпадъци. На обекта в гр. Велинград е дадено предписание отчетността по отпадъците да се води в НИСО. Предстои последващ контрол.

Извършена е планова проверка на търговец на отпадъци в гр. Белово. На посочения телефон за контакт, адрес по седалище и адрес на регистрация, фирмата не е открита. Изпратено е писмо по електронната поща за оказване на съдействие за извършване на проверката.

Извършена е планова проверка на сервиз за ремонт и смяна на автомобилни гуми в гр. Пазарджик. При проверката на място се констатира, че ЕТ изпълнява всички разпоредби и изисквания на ЗУО.

Извършен е планов контрол на площадката на предприятие за производство на мебели в гр. Пазарджик. При проверката се констатира, че дружеството не води отчетност в НИСО в отчетни книги по Приложение №1 и №4. Не са поставени табели с код и наименование на кода на отпадъка на площадката за предварително съхраняване на отпадъци, за всеки образуван от дружеството отпадък. За констатираните несъответствия са дадени две предписания. Предстои последващ контрол.

Извършена е планова проверка на бетоново стопанство в гр. Велинград. Операторът изпълнява условията, поставени в част III на издадения документ за дейности с отпадъци. Не са установени нередовности.

Извършен е планов контрол на площадка за събиране и съхраняване на НУБА, на „Булхит“ ЕООД в гр. Пазарджик. Проверени са условията, поставени в разрешението по чл. 35 от ЗУО за извършване на дейности по третиране на отпадъци. Не са констатирани нарушения.

При планова проверка на републиканската и общинска пътна мрежа на територията на община Пазарджик е установено замърсяване с отпадъци в землището на с. Добровница, Дадено е предписание на кмета на община Пазарджик да организира почистването на замърсения с отпадъци терен и предприеме мерки за недопускане на ново замърсяване. Предстои последващ контрол.

При планова проверка на цех за производство на олио в с. Мало Конаре, общ. Пазарджик се установи, че обектът не работи - дейността е преустановена.

Извършена е планова проверка на цех за дървообработване и производство на мебели в с. Дорково, общ. Ракитово. За констатирани несъответствия с разпоредбите на ЗУО са дадени две предписания – да се представи в РИОСВ писмен договор за предаване на образуваните отпадъци от дейността на обекта на юридически лица, притежаващи документ по чл. 35 от ЗУО. Предписанието е изпълнено. Дадено е предписание с постоянен срок - за водене на отчетност на образуваните отпадъци от дейността на обекта в НИСО, съгласно изискванията на Наредба №1/04.06.2014 за реда и образците, по които се предоставя информация за дейностите по отпадъците, както и за реда за водене на публични регистри.

Извършени са планови проверки по изпълнение разпоредбите на ЗУО и подзаконовите нормативни актове на обект за преработка на дървен материал и производство на пелети в гр. Пещера и на площадка за третиране на опасни и неопасни болнични и други отпадъци в гр. Пазарджик. Не са констатирани пропуски и нарушения на ЗУО.

При планов контрол на производител на керамични смеси в гр. Брацигово не са представени фактури, издадени от организация по оползотворяване на отпадъците от опаковки и платежни документи, доказващи платено възнаграждение към нея. Дадено е предписание да се представят в РИОСВ копия от фактури и платежни документи – изпълнено е. Даденото е и предписание да се извърши регистрация в публичния регистър на лицата, които пускат на пазара опакована стока. Срокът за изпълнение не е изтекъл.

Извършен е планов контрол на производител на козметични продукти в гр. Панагюрище и на производител на сладкарски изделия в гр. Пазарджик, във връзка с изискванията на Наредбата за продуктовата такса. Не са констатирани нарушения и пропуски.

**Извънредни проверки:**

Извършена е извънредна проверка на Община Пазарджик, във връзка с писмо на ОД МВР-Пазарджик, относно водене на досъдебно производство срещу неизвестен извършител, за нерегламентирано изхвърляне и загробване на кости от заклани крави и телета в района на дигата на р. Марица, в посока с. Мирянци. Дадено е предписание на кмета на обшина Пазарджик за почистване на замърсените с отпадъци терени и недопускане на ново замърсяване. Предстои последващ контрол.

Извършени са две извънредни проверки в гр. Септември по сигнал, относно организираното сметосъбиране и сметоизвозване на община Септември. Констатирано е наличие на отпадъци на тротоарните площи пред жилищна сграда. Дадено е предписание на кмета на община Септември за почистване на замърсения с отпадъци терен и недопускане на повторни замърсявания. При извършен последващ контрол е констатирано изпълнение на даденото предписание.

Извършена е извънредна проверка на площадка в с. Ветрен дол, общ. Септември във връзка с чл.72(4) от ЗУО. Площадката е заличена от издаденото разрешение за дейности с отпадъци. Изпълнено е условието, при закриване на площадка, в срок от един месец, да се предприемат съответните мерки и технологии за закриване и следексплоатационни дейности. Площадката е почистена от отпадъците.

Извършена е извънредна проверкана частен имот в с. Юндола, общ. Велинград във връзка с изискванията на ЗУО и НИУМПС. Констатирани са 4 бр. ИУМПС, части и отпадъци от МПС. На собственика е дадено предписание имотът да се почисти от отпадъците от ИУМПС и същите да се предадат на лице, което притежава документ по чл. 35 от ЗУО. Предстои последващ контрол.

Извършена е извънредна проверка на производител на сладкарски изделия в гр. Пещера, във връзка с писмо на МОСВ за проверки на членове на организации по оползотворяване на отпадъци от опаковки, които не са се издължили за 2022 г. При проверката се установи, че дружеството не се е отчитало и не е заплатило дължимото възнаграждение към организацията по оползотворяване на отпадъци от опаковки, в която членува. Дадено е предписание да се заплати продуктова такса опаковки в ПУДООС. Даденото предписание е изпълнено.

Извършена е извънредна проверка на „ЗХ Белово“ АД, гр. Белово във връзка с писмо на МОСВ. При проверката се установи, че дружеството не извършва дейност, назначен е синдик. Няма достъп до информацията, относно дължима продуктова такса, поради прекъснато ел. захранване.

Извършени са две извънредни проверки на “МЛ-България"АД, гр. Пазарджик - площадка за третиране и транспортиране на отпадъци, във връзка с писма на РЗИ за унищожаване на негодни за употреба лекарства /върнати и/или неизползвани количества лекарства/ от клинично изпитване. Издадени са становища за унищожаване на негодни за употреба лекарства от клинично изпитване.

Извършена е извънредна проверка на Център за спешна медицинска помощ-Пазарджик във връзка с писмо на РЗИ за унищожаване на негодни за употреба лекарства и лекарствени продукти. Дадено е предписание да се извърши класификация на отпадъка, образуван от дейността на дружеството, съгласно изискванията на Наредба №2/2014г. за класификация на отпадъци. Предписанието е изпълнено. Издадено е становище за унищожаване на негодни за употреба лекарства и лекарствени продукти с изтекъл срок на годност.

Извършена е извънредна проверка в с. Ветрен дол, общ. Септември във връзка с преустановено образуване на отпадъци и провеждане на процедура по чл.21 на Наредба № 2 за класификация на отпадъците. Дружеството е преустановило дейността си и не са налични източници за образуване на отпадъци.

**Последващ контрол –**

Извършен е последващ контрол по изпълнение на дадено предписание за почистване на замърсени с отпадъци терени на територията на община Белово. Почистени са замърсявания с отпадъци в землищата на гр. Белово, кв. Малко Белово, с. Мененкьово, с. Аканджиево и с. Голямо Белово. Предписанието е изпълнено.

Извършени са четири извънредни проверки за изпълнение на дадени предписания на кметовете на общините Велинград, Ракитово и Панагюрище и на директорите на ТП ДГС „Алабак“, УОГС „Г. Аврамов-Юндола“ и ОПУ-Пазарджик за почистване на замърсени с отпадъци терени. Предписанията са изпълнени. Почистени са 23 терена. Започнато е почистване на отпадъците на още 2 терена в землището на селата Всемирци и Света Петка, което все още не е приключило. Дадено е предписание на кмета на община Велинград да довърши почистването и възстановяването на качествата на терените. При проверките е констатирано ново замърсяване на територията на ТП ДГС „Алабак“, в близост до с. Всемирци. Дадено е предписание на директора на ТП ДГС „Алабак“ да се извърши почистване на замърсения с отпадъци терен. Ново замърсяване е установено и в територия-горска, в близост до с. Пашови. Дадено е предписание на директора на УОГС „Г.Аврамов-Юндола“ да се извърши почистване. Констатирани са нови замърсявания на две места в землището на гр. Ракитово. Дадено е предписание на кмета на община Ракитово на основание чл. 19, ал. 3, т. 15 и във връзка с чл. 55, ал. 1 от ЗУО да организира почистването им и предприеме мерки за недопускане на повторни замърсявания. Почистена е по-голямата част от отпадъците, установени при проверка на РИОСВ в землището на с. Попинци. Дадено е предписание на кмета на община Панагюрище да се извърши почистване до възстановяване на качествата на терените. Предстои последващ контрол.

Извършен е последващ контрол за изпълнение на дадено предписание за почистване от отпадъци на терен, в непосредствена близост до депото за ТБО, стопанисвано от община Ракитово. При проверката на място се установи, че теренът е почистен - предписанието е изпълнено.

Извършена е извънредна проверка на площадка за третиране на строителни отпадъци в с. Варвара, общ. Септември, за последващ контрол на дадени предписания за изпълнение на условия в документа по чл. 35 от ЗУО, който дружеството притежава и за водене на отчетност в НИСО. При проверката се установи, че дадените предписания са изпълнени.

При извънредна проверка на РПМ в гр. Пещера, за изпълнение на дадено предписание за почистване на установени замърсявания с отпадъци, е дадено ново предписание на кмета на община Пещера за почистване на констатирани замърсявания с отпадъци в кв. Луковица. Последващ контрол установи, че даденото предписание е изпълнено.

Извършен е последващ контрол по дадени предписания на кмета на община Лесичово за почистване на замърсявания с отпадъци в землищата на с. Калугерово, с. Динката и на речното легло на р. Тополница в землището на с. Динката. Предписанията са изпълнени.

Извършен е последващ контрол на дадени предписания за почистване на констатирани замърсявания с отпадъци в землището на с. Овчеполци, общ. Пазарджик и за обозначаване с табели на площадка за съхраняване на неопасни отпадъци в гр. Пазарджик. Дадените предписания са изпълнени.

Извършен е последващ контрол за изпълнение на дадено предписание на кмета на община Стрелча за почистване на замърсявания с отпадъци в землищата на гр. Стрелча и с. Свобода. Предписанието е изпълнено.

Извършени са проверки на РПМ и ОПМ в землищата на селата Мокрище, Главиница и Звъничево за последващ контрол на дадени предписания за почистване на констатирани замърсявания с отпадъци. Предписанията са изпълнени.

**ОХВ и контрол на риска –** през м. юни в направлението е извършена една планова проверка по ЗЗВВХВС. Експертът беше водещ на планова комплексна проверка на оператор без издадено КР - „Биомет-2000“ ООД, МБИ Елшица, общ. Панагюрище и взе участие в две проверки на оператори с КР и в проверка на условия в решение по ОВОС. Извършен е превантивен контрол по прилагане изискванията на глава седма, раздел I на ЗООС и ЗЗВВХВС във връзка с 4 процедури по глава шеста от ЗООС за инвестиционни предложения, планове и програми. Издадено е решение по чл. 106, ал. 4 от ЗООС за потвърждаване на актуализиран доклад за политика за предотвратяване на големи аварии на предприятие с нисък рисков потенциал. Изготвен е доклад до министъра на ОСВ за извършена проверка по чл. 157а, ал. 2 от ЗООС на предприятие с висок рисков потенциал. Актуализирани са данните в публичния електронен регистър с данни за пред- приятията/съоръженията с нисък и висок рисков потенциал по чл. 111, ал. 1, т. 6 от ЗООС. Изготвен е доклад от извършена комплексна проверка на оператор без КР. Дадено е становище по писмо от МОСВ относно проект „Насоки за изготвяне на информация за планираните мерки за безопасност и начините на действие в случай на голяма авария в предприятия/съоръжения с нисък и висок рисков потенциал“.

Във връзка с годишния план за контрол на РИОСВ-Пазарджик е извършена планова комплексна проверка на „Биомет-2000“ ООД, МБИ Елшица, общ. Панагюрище по компонет „води“ и фактор „химични вещества“. На площадката се произвежда меден циментационен концентрат от дренажните води от насипище „Влайков връх – източни отвали“. В инсталацията се извършва процес на утаяване на съдържащата се във водите мед чрез използване на редуктор - желязосъдържащи материали. Няма промяна в дейностите на обекта. Няма промяна в инсталацията. Водите от отвалите на насипището постъпват в инсталацията посредством два тръбопровода. Няма промяна в тяхното използване. Водите от инсталацията постъпват в два ретензионни водоема, които се стопанисват от „Еко антрацит“ ЕАД. Операторът не използва киселини и не подкислява води.

По отношение на фактор „химични вещества“ е установено, че желязо- съдържащите материали, които се използват в процеса, се съхраняват в насипно състояние на купчини до мястото на тяхната употреба. Продуктът се съхранява в чували биг-баг на обособено място на площадката. На обекта не се употребяват и не са налични киселини.

Преди извършване на проверката е изпратено писмо до адреса на регистрация на дружеството и адреса за кореспонденция. Същото не е получено и не е потърсено от оператора. Във връзка с това е дадено предписание за представяне на актуален адрес за кореспонденция.

На работната площадка няма офис (канцеларии) и не се държат документи за произхода на използваните материали, идентичността на доставчиците и други данни, свързани с производството. Във връзка с това е дадено предписание за представяне на документите в РИОСВ-Пазарджик. Предстои извършване на проверка по документи на дружеството.

По ЗЗВВХВС е извършена планова проверка на „Нар-Рядков“ ЕООД - дестилерия за етерични масла с. Радилово, общ. Пещера. Спазени са условията за съхранение, посочени в информационните листове за безопасност (ИЛБ) и общите и организационните изисквания за съхранение на ОХВС по Наредбата за реда и начина за съхранение на опасни химични вещества и смеси. Не са установени неидентифицирани употреби на вещества. Операторът поддържа ИЛБ и актуална информация за употребяваните вещества. Изпълнени са изискванията на чл. 36 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH). Операторът поддържа доклад от извършена класификация на предприятието в съответствие с критериите по приложение № 3 към ЗООС. Информацията в доклада отразява адекватно текущите условия в предприятието. Изпълнени са изискванията на чл. 103, ал. 1 на ЗООС. Установено е, че инсталацията е започнала работа за пръв път в края на м. май 2023 г. и към датата на проверката няма произведен продукт. Дадени са две предписания за представяне на информация, удостоверяваща изпълнението на изискванията, свързани с производството на химични вещества.

**КР и екологична отговорност –** през м. юни са извършени три планови проверки на оператори с издадено комплексно разрешително:

- „Биовет ” АД, гр. Пещера - инсталация за производство на фармацевтични продукти и фуражни добавки. При проверката за изпълнение на условията в КР № 571-Н0/2019 г. не са констатирани несъответствия с условията в издаденото комплексно разрешително и/или с нормативната уредба по околна среда и на оператора не са давани предписания.

- „ЗХ Белово“ АД, гр. Белово - промишлена инсталация за производство на хартия. Планова проверка във връзка с контрол на условия в КР № 136-Н0-И0-А3/2022г. Дружеството уведоми РИОСВ-Пазарджик за преустановена работа на инсталацията по условие 2 от 15.08.2022 г., спазвайки изискванията на условие 16. От проверката на място се установи, че на площадката на дружеството не се извършва производствена дейност. Преустановено е захранването с вода и електроенергия за производствени нужди. От направена справка в търговския регистър става ясно, че е постановена обща възбрана и запор на имуществото на дружеството. Назначен е временен синдик.

- „ИЛМА-ИЛ“ ООД, гр. Пазарджик, площадка с. Мало Конаре - инсталация за интензивно отглеждане на птици /кокошки носачки/. Извършен е контрол на условията в издадено КР № 278-Н1-И0-А1/2018 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда и на оператора не са давани предписания.

Изготвени са: информация до Окръжен следствен отдел за констатирани нарушения и предприети действия от страна на РИОСВ-Пазарджик във връзка с дейността на „Панагюрска медна компания“ АД, гр. София за периода от 2020 г. – до юни 2023 г., две вътрешни становища по ИН с дадени указания във връзка с прилагане изискванията на гл. Седма, раздел II от ЗООС, уведомителни писма и заповеди до оператор и БД ИБР за предстояща комплексна проверка.

**Екологична отговорност –** през м. юни 2023 г. не са извършвани проверки на оператори, попадащи в приложното поле на ЗОПОЕЩ.

**ОВОС и ЕО –** през отчетния период от експертите на направление ОВОС и ЕО са извършени 11 проверки, от които 8 планови и 3 извънредни. В рамките на осъществения контрол няма дадени предписания и не са констатирани административни нарушения. В изпълнение на утвърдения план за контролна дейност са извършени 8 планови проверки (1 на място и 7 по документи) на поставени условия и мерки в 2 решения по ОВОС, на поставени условия в 4 Решения за преценяване на необходимостта от извършване на ОВОС и две проверки относно давността на издадени Решения за преценяване на необходимостта от извършване на ОВОС. При проверките е установено, че към момента:

* поставените условия и мерки в решение по ОВОС № 6-6/2014 г. и № 2-2/2017 г. (издадени от МОСВ) за съответния етап от реализацията се изпълняват;
* поставените условия в издадените решения № ПК-06-ПР/2019 г., № ПК-16-2019-ПР/2019 г. и № ПК-11-ПР/2021 г. за преценяване на необходимостта от извършване на ОВОС се изпълняват;
* поставените условия в решение № ПК-21-ПР/2020 г. за преценяване на необходимостта от извършване на ОВОС са изпълнени;
* не е стартирала реализацията на две ИП (няма издадено РС) и издадените решения за преценяване на необходимостта от извършване на ОВОС № ПК-18-ПР/2016 г. и № ПК-48-ПР/2016 г. са загубили правно действие.

През м. юни са извършени три извънредни проверки по документи, относно давността на 3 решения за преценяване на необходимостта от извършване на ОВОС, при които се установи, че в 5 годишния срок, от датата на влизане в сила на решенията, няма издаден административен акт (по реда на специален закон), който разрешава/одобрява осъществяването на ИП, съответно не е стартирала реализацията му и решения ПК-105-ПР/2007 г., ПК-125-ПР/2007 г. и ПК-113-ПР/2008 г. са изгубили давност.

През м. юни 2023 г. в РИОСВ-Пазарджик постъпиха 89 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 28 преписки за ИП и 3 преписки за планове и програми, съгл. Приложение 1 и 2 на ЗООС. 5 приключиха с краен акт - 2 решения за преценяване на необходимостта от извършване на ОВОС с характер „да не се извършва ОВОС“ и 3 решения за прекратяване на процедура по ОВОС. Изготвени са 8 указания за следващи действия за провеждане на процедурите по реда на глава шеста от ЗООС ( процедури по преценяване на ОВОС и процедура по преценяване на ЕО), а 18 преписки, от които 15 във връзка с процедура по преценяване на ОВОС и 3 във връзка с процедура по ЕО, са в срок за отговор.

Във връзка с провеждане на процедурите по ОВОС и ЕО са изпратени 59 писма (в т.ч. уведомителни и напомнителни до възложителя, за допълнителна информация, за становища от БД ИБР, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

За подобряване координацията между институциите е взето участие в заседание на комисия по чл. 17 при ОД “Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. Площадка в с. Ветрен дол, общ. Септември е почистена от отпадъци след прекратяване на дейността и заличаването ѝ от разрешението за дейности с отпадъци.

През м. юни, в резултат на упражнен контрол и дадени предписания от експерти на РИОСВ-Пазарджик, са почистени 23 терена, замърсени с отпадъци **(**3 в землището на с. Долна Дъбева, 1 в землището на с. Всемирци, 2 на територията на ТП ДГС „Алабак“, в близост до с. Магерово и с. Всемирци, 6 терена в землището на гр. Ракитово, 3 в землището на гр. Костандово, 3 в землището на с. Дорково, 2 терена на територията на ОПУ-Пазарджик-Републикански път II-84, както и 3 на територия-горска в УОГС „Г. Аврамов-Юндола“). Почистени са и замърсявания с отпадъци в землищата на гр. Белово, кв. Малко Белово, с. Мененкьово, с. Аканджиево и с. Голямо Белово, в землищата на селата Динката и Калугерово, общ. Лесичово, в речното легло на р. Тополница в землището на с. Динката, на терен, в близост до депото за ТБО на гр. Ракитово и на терен в землището на с. Овчеполци, общ. Пазарджик. Почистени са замърсявания с отпадъци и в землищата на гр. Стрелча и с. Свобода и по РПМ и ОПМ в землищата на селата Мокрище, Главиница и Звъничево, общ. Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява изпълнението на реализацията на инвестиционните предложения, спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти/дейности без необходимите проведени процедури по реда на глава шеста от ЗООС.

*През м. юни са* *постановени*: 2 решения за преценяване на необходимостта от извършване на ОВОС с характер „да не се извършва ОВОС“, 3 решения за прекратяване на процедура по ОВОС и 5 решения по ОС.

*За периода са издадени:* 1 разрешение за извършване на дейности по третиране на отпадъци на основание чл. 73, ал. 4 от ЗУО, 1 РД за извършване на дейности по третиране на отпадъци на основание чл. 78, ал. 10 от ЗУО, 1 РД за извършване на дейности по транспортиране на отпадъци на основание чл. 78, ал. 10 от ЗУО, 6 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 2 становища за върнати работни листове за класификация на отпадъци и 3становищадо РЗИ-Пазарджик за унищожаване на негодни за употреба лекарства и лекарствени продукти с изтекъл срок на годност.

**Обществеността –** през м. юни 2023 г. РИОСВ-Пазарджик отговори на две заявления за достъп до обществена информация на юридически лица. Заявителите получиха пълен достъп до исканата информация.

Експерти на РИОСВ-Пазарджик се включиха в инициативи за отбелязване на Световния ден на околната среда в СУ ”Христо Ботев”, гр. Септември и СУ „Александър Иванов Чапай“, гр. Белово. Темата на кампанията, съсредоточена върху решения за замърсяването с пластмаса, беше застъпена в дейностите и посланията и на двете инициативи. РИОСВ поощри с подарък работата на ученици и учители по „зелени теми“ и в двете училища – преса за пластмасови бутилки, монтирана на входа на училищата, която превръща този отпадък в ресурс.

По покана на Регионалната библиотека, на 14 юни в детския й отдел РИОСВ-Пазарджик и героят Супер Еко бяха гости на над 50 деца от лятната занималня при ОДК-Пазарджик. Децата научиха много нови неща за произхода на хартията, пластмасата, стъклото и за правилния начин, по който можем да ги събираме за рециклиране. РИОСВ-Пазарджик награди активността им с магнитчета със защитени растения и животни, книжка с песнички и стихчета „Да пазим околната среда“, значки и информационни брошури за малките неща, които всеки може да направи, за да има личен принос в опазването на околната среда.